《千僧饭镬歌》
明代·王邦畿

千僧饭镬何年铸，想见千僧同住处。饭熟堂前钟板鸣，千僧同饭不闻声。

土城四围金凸凹，一阴一阳天地立。天地盈虚视日轮，大口大腹如福人。

水火不交几百纪，圣人死去畛域起。浮云不会殿角风，长廊寂寞花绣红。

作者简介：明末清初广东番禺人。王隼父。明末副贡。隐居罗浮。以诗名。有《耳鸣集》。